Document ID: 32008D0656

KOMISIJAS LĒMUMS
(2008. gada 28. jūlijs)
par pieteikumu atbilstību saistībā ar darbīgo vielu azimsulfurona, azoksistrobīna, fluroksipīra, imazalila, krezoksimmetila, proheksadionkalcija un spiroksamīna atkārtotu iekļaušanu Padomes Direktīvas 91/414/EEK I pielikumā un par attiecīgo iesniedzēju saraksta izveidošanu
(izziņots ar dokumenta numuru K(2008) 3855)
(Dokuments attiecas uz EEZ)
(2008/656/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1),
ņemot vērā Komisijas 2007. gada 27. jūnija Regulu (EK) Nr. 737/2007, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj darbīgo vielu pirmo grupu, un izveido šo vielu sarakstu (2), un jo īpaši tās 5. pantu,
tā kā:
(1)
Direktīva 91/414/EEK paredz, ka darbīgās vielas iekļaušanu pēc pieprasījuma var atjaunot vienu vai vairākas reizes uz laiku, kas nepārsniedz 10 gadus.
(2)
Regulas (EK) Nr. 737/2007 I pielikumā minēto darbīgo vielu ražotāji ir iesnieguši pieteikumus attiecīgajām ziņotājām dalībvalstīm, lūdzot atkārtoti iekļaut minētās darbīgās vielas Direktīvas 91/414/EEK I pielikumā.
(3)
Attiecīgās ziņotājas dalībvalstis ir izvērtējušas šos pieteikumus un vērtējumus darījušas zināmus Komisijai. Pamatojoties uz minētajiem vērtējumiem, pieteikumi atzīstami par atbilstīgiem.
(4)
Komisijai jāpublicē to ražotāju nosaukumi un adreses, kuru pieteikumi ir atzīti par atbilstīgiem, lai nodrošinātu iespēju sazināties par kopīgas dokumentācijas iesniegšanu,
IR PIEŅĒMUSI ŠO LĒMUMU.
1. pants
Pielikumā minēto ražotāju iesniegtie pieteikumi ir atbilstīgi.
Pielikumā ir norādīti minēto ražotāju nosaukumi un adreses.
2. pants
Šis lēmums ir adresēts dalībvalstīm.
Briselē, 2008. gada 28. jūlijā

Labels: 0
3
1
6